मैया रबिबारखालि सावस्रि बिफान नि 3थि ग्रेद नि साख्रि नि लिरनाय आनजाद आ जानानै थाङो, बे लिरनाय आनजाद आव नो बेले बेजे जानायनि गिदिर अजद होदों सासे आनजाद होगिरि आ।  सावस्रि बिफान नि गोसो गैयि खामानि नि थाखाय नो आनजाद होनो मोनासै सासे सुबुं आ।  खौरां मोननाय बादिब्ला सावस्रि बिफान नि लेबरेतरि तेकनिशियान मासि नि थाखाय जादोंमोन आनजाद आ, बेनि थाखाय गुबुनफोरनि बादि नो प्रनबज्योति मुंनि सुबुं आ बो थियारि जादोंमोन आनजाद खौ होनो थाखाय, गासैबो थिगानो सोलिदोंमोन, थि समाव एदमित कार्द आ फैबाय, नाथाय एदमित आव आनजाद नि मिरु आ फैदों थिगानो, नाथाय बेनि एद्रेस आ सो फैयासै, जिला नि मुङा बो लिरनाय गैया एदमित आव, जामुगुरि जौसिन फरायसालि ल सो लिरनाय दंमोन, रबिबारखालि जामुगुरि फरायसालि खौ नागिरनानै गोदाव सोराव जानाङो, मानोना आनजाद मिरु खौ नागिरना नो मोनासै, खौरां मोननाय बादिब्ला फरायसा नि आनजाद नि मिरु आ तेजपुर जिला नि मोन, उनाव बेखौ मिथिदोंमोनब्लाबो आनजाद नि सम आ बारलांबायमोन।  एसेबां खष्ट खालामनानैबो बेबायदि मोनि नि थाखाय सावस्रि बिफान खौ सोंखारिदों फरायसा या।
 बिटिसि नि गाहाय प्रमद बर नि बेरेखा गिदिर गिथावना अजद, मैया खौरांमेल नि गेजेरजों एमसिएलए आरो बिटिसि पारिषद नि बेरेखा दोलो नि गाहाय देरहासाद बसुमतारि बिथाङा अजद होदों, गिदिर जाख्लनायनि अजद होदों।  रायजोफोरनि नंखाय बाथ्रा बुंनानै जाख्लनायखौ खालामनायनि अजद।  बिथाङा बुंदों जौगानायनि मुङाव नंखाय समाय लादों, कक्लाबारि नि सुबुंफोरजों लोगोसे थागोन बुंना थगायनायनि अजद, बिटिसि आव साबेसे फोरोंगिरि थिसनखो होनना उदां सोंनाय बिथांनि, मोनबेसे फरायसालिखौ सोरखारि खालामखो होनना बो सोङो, बे खौरांमेल आव बिथांजों लोगोसे एमसिएलए जय मुशाहारि, बारग एमएलए थानेस्वर बसुमतारि, मनेश्वर ब्रह्म जों लोगोसे गोबां दैदेनगिरिफोरा।
 कक्लाबारि नि उफ्रा बिसायखथि आ जोबनायनि उनाव नो बिपिएफ नि सा 3 एमसिएलए फोरा ईउपिपिएल दोलो आव हाबगोन, बुंदों एमसिएलए निलुत स्वर्गियारि बिथाङा।  मैया रौता ब्लक ईउपिपिएल दोलो नि प्राईमारि कमिटिफोरनि मोनसे समायखिरा लानाय हाबाफारि आव बाहागो लानानै बिथाङा बेबायदि बुङो, बिथाङा लोगोसे नो रौता याव बिपिएफ आ बिटिसि आव जिर जानो थांगासिनो होनना बो बुंदों, बे हाबाफारि आव राज्यसभा नि एमपि रोनगोरा नार्जारि बिथाङा बो बाहागो लादोंमोन, बिथाङा बिपिएफ नि सा 3 एमएलए आ लैथो आव हाबहैबाय, लैथोनिफ्राय दैमा याव फैफिना होनना बो बुंदों, बिपिएफ नि एमएलए फोरा बिपिएफ आव थागोन ना थाया हाग्रामा महिलारि बिथाङा मिथिया होनना बो बुंदों।  बे हाबाफारि आव बिपिएफ नि दैदेनगिरिफोरा मैया ईउपिपिएल आव हाबदों होनना बो बुंदों।
 आईएसएल गेलेनाय दोलो हायदाराबाद एफसि आ गावनि युथ टिम नि थाखाय त्राईल्स लानायखौ बेखेवदों।  कक्राझार आव बो जागोन, 20 जुन निफ्राय 22 जुन सिम, बेफोरनि अनगायैबो सिकिम नि नामसि, मिजराम नि आयज्वल आरो मेघालय नि शिलं आव बो जागोन होनना मिथिना मोनदों।  खौरां लायोब्ला नो जाबाय।
 पान्जाब नि मंदांखा मेथाय खनगिरि आरो कंग्रेस नि दैदेनगिरि शुभदिप सिद्धु मुशेवाला खौ सोरबा सिनायमोनि दुथांफोरा गुलि गावनानै बुथारना गालांनाय जाथाय आ जादों।  मेथाय खनगिरि खौ रायजो नि मानशार जवाहर गामि नि खाथि आव सिनायमोनि सुबुंफोरा गावनानै गालाङो, लोगो लोगो देहाफाहामसालि आव लाना थांदोंमोनब्लाबो देहापाहामसालि आव जिउ गोमायो।  बे जाथाय आव सानै सुबुंफोर जोखोम बो जादों, पान्जाब पुलिस आ मुशेवाला जों लोगोसे 424 सुबुंफोरनि रैखाथि खौ बोखारनायनि सानसे उनाव नो जाथाय आ जायो, खौरां मोननाय बादिब्ला गोबाव सान निफ्राय नो मुशेवाला खौ वारनिं होगासिनोमोन सोरबा, सिगिगासिनोमोन, बेबायदि थासारि आव रैखाथि खौ बोखारनाय खौ लानानै गोबां सावरायलायनाय नुनो मोनदों, कंग्रेस नि जानानै बिसायखथि गेलेदोंमोन बियो, नाथाय जेनदोंमोन।  जाथाय आ रायजोनाङैनो सोमोनांहोदों बयखौबो।
 सनाफुर दख'रा दुलाराय बर' फरायसा आफादनि बानजाइनायाव दिनै सनाफुर दख'रानि बेन्दोंङाव थानाय मोखां आफादफोरखौ लानानै समाजारि सांग्रांथि मेल लादों ।  बे हाबाफारियावनो गाहाइ बुंथिगिरि महरै बाहागो लायो मिरु एबसुनि गाहाइ नेहाथारि मानगोनां मुस्रि खनिन्द्र बसुमतारीया ।  गाहाइ बुंथिगिरि महरै बाहागो लानानै बिथाङा बर' बिजोंनि फरायसालिफोरा आगुनिफ्राइ साबसिन अबस्थायाव दंब्लाबो इयुनखौ गोबां साननोगोनां दङ होननानै गासिबो बर' बिजोंनि फरायसालियावनो थोजासे फोरोंगिरि थिसननांगौनि थाखाय एबसुआ सोरकारखौ नारसिनगासिनो होननानै गावनि बिबुंथिनि गेजेरजों फोरमायो ।  लोगोसे बर' बिजोंखौ सरकारि खालामनाय, बर' बिजोंङाव फोरोंगिरि थिसननायजों लोगोसे सोलोंथाइजों सोमोन्दो थानाय गासिबो जेंनाखौनो सुस्रांनायाव एबसुआ बिबान लागोन होननानै, नाथाय गंफ्रोमबो बर' नखरफोरानो कार्बिआंलंजों लोगोसे गंफ्रोमबो जिल्लानि बर'फोरानो गाव गावनि गथ'फोरखौ बर' बिजोंङाव फोरोंनो बिबान लानांगौ होननानै गावनि बिबुंथियाव दाजाबदेरनानै बुंबावो ।  बे हाबाफारियावनो मिरु एबसुनि दैदेनगिरिफोरजों लोगोसे कार्बिआंलं जिल्ला एबसुनि आफादगिरि जनास बसुमतारीयाबो बाहागो लायो । 